A Tanács 442/2002/EK rendelete

(2002. február 18.)

az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedések bevezetéséről szóló 2019/93/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 36. és 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel:

(1) A 2019/93/EGK tanácsi rendelet [4] 15. cikke értelmében a Bizottság az intézkedések végrehajtásáról minden évben éves jelentést, az egyedi ellátási szabályozás alkalmazása harmadik évének végén pedig az égei-tengeri szigetek gazdasági helyzetéről egy, a végrehajtott intézkedések hatását bemutató általános jelentést köteles benyújtani az Európai Parlamentnek és a Tanácsnak. Ezeket a jelentéseket, ha szükséges, a fenti rendeletben meghatározott intézkedésekkel kapcsolatos módosításokra és változtatásokra vonatkozó megfelelő javaslatokkal kell ellátni.

(2) Ezen intézkedések végrehajtásának az elemzése, figyelemmel az eredményekre és az összegyűjtött tapasztalatokra, valamint a környezet alakulására, amelyben ezeket az intézkedéseket alkalmazták, rámutat a megfelelő kiigazítások és változtatások szükségességére. A 2019/93/EGK rendeletet ezért ennek megfelelően módosítani kell.

(3) Az egyedi ellátási szabályozás különösen a tejtermékekre (joghurt) és a cukorágazatra nézve bizonyult elégtelennek, elsősorban az előnyök végfelhasználóknak történő továbbítása tekintetében, miközben a gyümölcs- és zöldségágazatban a rendelkezések 1997 végén hatályukat vesztették. Ezért ezeket a termékeket ki kell vonni az egyedi ellátási szabályozásból. Az egyedi ellátási szabályozás alá tartozó termékek jegyzékét ezen az alapon felül kell vizsgálni, figyelembe véve az érintett szigetek valós szükségleteit. A szigetcsoportokat szintén újra meg kell határozni a szokásos görög szárazföldi szállítási kikötőktől való távolságuk alapján, és figyelembe kell venni a végső célállomásként szolgáló szigeteknek az átmenő forgalmat és berakodást lebonyolító szigetekről érkező árukkal való ellátást.

(4) Az egyedi ellátási szabályozás gazdasági előnyei nem idézhetnek elő zavarokat az érintett termékek kereskedelmében. Ezért e termékek vonatkozásában meg kell tiltani az érintett szigetekről történő újbóli elszállítást vagy kivitelt. Feldolgozás esetén ezt a tilalmat nem kell alkalmazni a hagyományos kivitelekre és szállításokra.

(5) Bebizonyosodott, hogy a helyi termékekre, egyes helyben előállított sajtok magántárolására, a gyümölcs- és zöldségfélék, valamint virágok intézkedési programjaira, és a helyben előállított likőrborok érlelésére vonatkozó támogatási intézkedéseket nem megfelelően igazították az égei-tengeri szigeteken az ezekben az ágazatokban fennálló helyzethez, különösen a sajtokra és a likőrborokra vonatkozó rövid tárolási időszakokból és így a támogatás elhanyagolható hatásából, illetve az eljárások összetettségéből, valamint abból adódóan, ahogy a javasolt, gyümölcs- és zöldségfélékre, valamint virágokra vonatkozó támogatási rendszert szervezték. Ezért ezt a támogatást nem kell megújítani.

(6) Az ezeken a szigeteken hagyományos szarvasmarha-tenyésztési támogatás folyamatosságának érdekében egyfelől biztosítani kell a különleges támogatás stabilitását meghatározott számú hímivarú szarvasmarhára, a különleges támogatáshoz nyújtott kiegészítés elnyerése esetén is, valamint továbbra is nyújtani kell az anyatehénre vonatkozó kiegészítő támogatást, másfelől hivatkozni kell az ebben az ágazatban 1999 óta meglévő, a piac közös szervezésére vonatkozó új szabályozási keretre.

(7) A hagyományos termőterületeken minőségi borokat termelő szőlészetekkel kapcsolatos támogatás folyamatos nyújtása tekintetében az ezen ágazatban 1999 óta a közös piacszervezésre vonatkozó jogszabályokra történő hivatkozásokat frissíteni kell.

(8) A hagyományos méhészet folyamatos támogatása és a minőség folyamatos javításához való hozzájárulás érdekében ösztönözni kell az elismert méhészeti egyesületek tevékenységét, és újra meg kell határozni az ilyen támogatásban részesíthető méhkaptárok számát.

(9) Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [5] összhangban kell elfogadni.

(10) A strukturális intézkedésekre alkalmazandó eltéréseket meghatározó 2019/93/EGK rendelet 13. cikkét hatályon kívül helyezte az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet [6]. Az égei-tengeri szigetek egyes mezőgazdasági üzemeinek, feldolgozó és értékesítő cégeinek struktúrái komoly hiányosságokkal és egyedi nehézségekkel küzdenek. Ezért bizonyos típusú beruházások tekintetében lehetővé kell tenni az 1257/1999/EK rendeletben előírt, az egyes strukturális támogatások nyújtását korlátozó rendelkezésektől való eltérést,

ELFOGADTA EZT A RENDELETET:

1. cikk

A 2019/93/EGK rendelet a következőképpen módosul:

1. a 2. és 3. cikk helyébe a következő rendelkezés lép:

"2. cikk

Az e rendelet mellékletében felsorolt, a kisebb égei-tengeri szigeteki fogyasztás, mezőgazdasági termelés és feldolgozás szempontjából elengedhetetlen mezőgazdasági termékekre egyedi ellátási szabályozást kell bevezetni.

Annak érdekében, hogy minden évben eleget tegyenek az ellátási követelményeknek, előzetes ellátási mérleget kell készíteni, amely meghatározza a fenti bekezdésben említett mezőgazdasági termékek mennyiségét.

3. cikk

(1) Az egyedi ellátási szabályozás alapján támogatást nyújtanak a kisebb égei-tengeri szigeteknek a 2. cikkben említett termékekkel történő ellátására.

A támogatás összegét szigetcsoportonként határozzák meg, az adott szigeteken a termékek forgalmazása során felmerülő, többletköltség alapján, amelyet a szigeteket rendszerint ellátó görög szárazföldi szállítási kikötőktől, illetve a végső célállomásként szolgáló szigetekre szállítandó termékek átmenő forgalmát vagy berakodását lebonyolító szigetek kikötőitől számítanak.

A támogatás összegének 90 %-át a Közösség, 10 %-át a tagállam finanszírozza.

(2) Az egyedi ellátási szabályozás végrehajtásakor különösen az alábbiakat kell figyelembe venni:

a) a kisebb égei-tengeri szigeteknek egyedi szükségletei és a pontos mennyiségi követelmények;

b) a hagyományos kereskedelmi forgalom a görög szárazföldi kikötőkkel, valamint a szigetek között;

c) a tervezett támogatások gazdasági szempontjai;

d) szükséges, hogy a helyi termékek fejlesztésének lehetőségét ne korlátozzák.

(3) A szabályozás csak akkor alkalmazható, ha a támogatásból származó előnyök ténylegesen a végfelhasználók javát szolgálják.

(4) Az egyedi ellátási szabályozás alá eső termékeket nem szabad harmadik országokba továbbexportálni, illetve a Közösség többi részébe továbbszállítani.

(5) Ha az (1) bekezdésben említett termékeket a kisebb égei-tengeri szigeteken dolgozzák fel, a (4) bekezdésben említett tilalmat nem kell alkalmazni a hagyományos kivitelre vagy a feldolgozott termékeknek a Közösség többi részébe történő hagyományos szállítására. A hagyományos kivitel esetén export-visszatérítést nem fizetnek.";

2. a következő cikkel egészül ki:

"3a. cikk

(1) Az e cikk alkalmazására vonatkozó részletes szabályok a 13a. cikk (2) bekezdésében említett eljárással összhangban kerülnek elfogadásra. Ezek különösen a következőkre terjednek ki:

a) a kisebb égei-tengeri szigetek csoportosítása a szigeteket rendszerint ellátó görög szárazföldi szállítási kikötőktől, illetőleg a végső célállomásként szolgáló szigetek ellátásában az átmenő forgalmat vagy berakodást lebonyolító szigetek kikötőitől való távolságuk alapján;

b) a támogatás összegének meghatározása az egyedi ellátási szabályozás alapján;

c) olyan intézkedések, amelyek biztosítják a hatékony ellenőrzést, valamint azt, hogy az előnyök ténylegesen a végfelhasználók javára szolgáljanak;

d) ha szükséges, szállítási engedélyek rendszerének bevezetése.

(2) A Bizottság ellátási mérlegeket készít a 13a. cikk (2) bekezdésében meghatározott eljárással összhangban. Ugyanezen eljárással összhangban, a kisebb égei-tengeri szigetek szükségleteiben bekövetkező változások figyelembevételével, felülvizsgálhatja ezeket a mérlegeket, és a mellékletben szereplő termékek jegyzékét.";

3. a 4. cikket el kell hagyni;

4. a 6. cikk helyébe a következő rendelkezés lép:

"6. cikk

(1) Az e cikkben meghatározott intézkedések célja a marha- és borjúhúságazatban végzett hagyományos állattenyésztési tevékenységek támogatása.

(2) A marha- és borjútenyésztőknek a hím szarvasmarhák után az 1254/1999/EK tanácsi rendelet [7] 4. cikkében meghatározott különleges támogatáson felül további 48,3 euró összegű hízlalási támogatást nyújtanak állatonként.

Ez a kiegészítő támogatás a 13a. cikk (2) bekezdésében foglalt eljárásnak megfelelően meghatározandó minimális súlyt elérő állat után nyújtható, az 1254/1999/EK rendelet 4. cikkének (1) és (4) bekezdésében meghatározott regionális felső határon belül, évente legfeljebb 12000 darab hímivarú szarvasmarháig. Az 1254/1999/EK rendelet 4. cikkének (4) bekezdésében említett arányos csökkentést e határon belül nem kell alkalmazni.

(3) Az 1254/1999/EK rendelet 6. cikkében előírt, az anyatehenek tartásához nyújtott kiegészítő támogatást fizetnek a marha- és borjútenyésztőknek évenként. A kiegészítő támogatás összege a tenyésztő által a kérelem benyújtásának napján tartott minden egyes anyatehén után 48,3 euró.

(4) Az (1), (2) és (3) bekezdések alkalmazására vonatkozó részletes szabályok a 13a. cikk (2) bekezdésében említett eljárással összhangban kerülnek elfogadásra. Ezek a szabályok a (2) bekezdésben említett felső határ módosításáról is rendelkezhetnek.";

5. A 7. cikket el kell hagyni;

6. A 8. cikk helyébe a következő rendelkezés lép:

"8. cikk

(1) Hektáronként támogatást nyújtanak a 07019050 és a 07019090 KN-kódok alá tartozó, étkezési burgonya termesztéséhez és a 07011000 KN-kód alá tartozó vetőburgonya termesztéséhez, évente legfeljebb 2200 hektár megművelt és betakarított területig.

A támogatás összege legfeljebb 603 euró hektáronként.

(2) Az e cikk alkalmazására vonatkozó részletes szabályok a 13a. cikk (2) bekezdésében meghatározott eljárással összhangban kerülnek elfogadásra.";

7. a 9. cikk helyébe a következő rendelkezés lép:

"9. cikk

(1) Hektáronkénti támogatást nyújtanak a hagyományos szőlőtermő vidékeken a m.t. minőségi bort adó szőlők folyamatos termeléséhez.

A támogatást olyan termőterületek után folyósítják, amelyek megfelelnek az alábbi követelményeknek:

a) a telepített fajtákat a tagállamok az 1493/1999/EK tanácsi rendelet [*] HL L 179., 1999.7.14., 1. o. A legutóbb az 1622/2000/EK rendelettel (HL L 194., 2000.7.31., 1. o.) módosított rendelet. 19. cikkében a területükön termelt m.t. minőségi borok készítésére alkalmasnak minősítettek; és

b) a területen a hektáronkénti terméshozam alacsonyabb, mint a tagállam által, az 1493/1999/EK rendelet VI. melléklete I. pontja feltételeinek megfelelően meghatározott, a szőlő, a must vagy bor mennyiségében kifejezett felső határérték.

(2) A támogatás mértéke évenként 476 euró hektáronként. A támogatást kizárólag azon termelői csoportoknak vagy szervezeteknek nyújtják, amelyek az illetékes hatóságok által jóváhagyott programmal összhangban az előállított borok minőségének javítása érdekében intézkedéseket hoznak; a program magában foglalja különösen a borkészítés, tárolás és forgalmazás feltételeinek javítását szolgáló eszközöket.

(3) Az 1493/1999/EK rendelet II. címének II. fejezetét nem kell alkalmazni a kisebb égei-tengeri szigetekre.

(4) Az e cikk alkalmazására vonatkozó részletes szabályok szükség szerint a 13a. cikk (2) bekezdésében említett eljárással összhangban kerülnek elfogadásra.";

8. a 10. cikket el kell hagyni;

9. a 11. cikk helyébe a következő rendelkezés lép:

"11. cikk

(1) Hektáronként támogatást nyújtanak az olajfaligetek gondozásához a hagyományos olívatermelő vidékeken azzal a feltétellel, hogy az olajfaligeteket folyamatosan megfelelő termőállapotban tartják.

A támogatás összege évenként 145 euró hektáronként.

(2) Az e cikk alkalmazására vonatkozó részletes szabályok a 13a. cikk (2) bekezdésében említett eljárással összhangban kerülnek elfogadásra. E szabályok különösen az (1) bekezdésben említett támogatási rendelkezések alkalmazási feltételeit, az olajfaligetek megfelelő gondozásának feltételeit és a szabályozó rendelkezéseket határozzák meg.";

10. a 12. cikk helyébe a következő rendelkezés lép:

"12. cikk

(1) Támogatást nyújtanak a kisebb égei-tengeri szigetekre jellemző, magas kakukkfűméz-tartalmú minőségi méz termeléséhez.

A támogatást az olyan, az illetékes hatóságok által elismert termelői csoportok részére folyósítják a nyilvántartott termelő kaptárok alapján, amelyek vállalják a minőségi méz forgalmazási feltételeinek javítását, a minőség fejlesztését szolgáló éves intézkedési programok bevezetését.

A támogatás összege évi 12 euró méhkaptáronként.

(2) Az (1) bekezdésben említett támogatást évente legfeljebb 100000 kaptár után nyújtják.

(3) Az e cikk alkalmazására vonatkozó részletes szabályok a 13a. cikk (2) bekezdésében említett eljárással összhangban kerülnek elfogadásra.";

11. a 13. cikk helyébe a következő rendelkezés lép:

"13. cikk

(1) Az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet [*] HL L 160., 1999.6.26., 80. o. 7. cikkétől eltérően a támogatás teljes értéke, a támogatható beruházások mértékének százalékában kifejezve, legfeljebb 15 %-kal növelhető azoknak a beruházásoknak a tekintetében, amelyek elsősorban a diverzifikációt, az átalakítást vagy a fenntartható mezőgazdaságra való átállást szolgálják a kisebb égei-tengeri szigeteken lévő mezőgazdasági üzemek vonatkozásában.

(2) Az 1257/1999/EK rendelet 28. cikkének (2) bekezdésétől eltérően a támogatás teljes értéke, a támogatható beruházások mértékének százalékában kifejezve, nem haladja meg a 65 %-ot az olyan kis- és középvállalkozásokban végzett beruházások esetében, amelyek a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendelet [**] HL L 161., 1999.6.26., 1. o. 18. cikkének (3) bekezdésében említett, a programkiegészítőben meghatározandó ágazatokban lévő, főként helyi termékekből álló mezőgazdasági termékek előállításában és forgalmazásában vesznek részt.

(3) Az e cikk alapján tervezett intézkedéseket a kisebb égei-tengeri szigetekre kiterjedő 1260/1999/EK rendelet 18. cikkében említett operatív programok keretében kell leírni.";

12. a következő cikkel egészül ki:

"13a. cikk

(1) A Bizottságot az 1766/92/EGK tanácsi rendelet [*] HL L 181., 1992.7.1., 21. o. 22. cikkével felállított Gabonapiaci Irányítóbizottság, illetve az érintett termékek piacának közös szervezéséről szóló rendeletekkel felállított irányítóbizottságok egyike (a továbbiakban: bizottság) segíti.

A 827/68/EGK tanácsi rendelet [**] HL L 151., 1968.6.30., 16. o. A legutóbb a 195/96/EK rendelettel (HL L 26., 1996.2.2., 13. o.) módosított rendelet. hatálya alá tartozó mezőgazdasági termékek és az egyetlen piac közös szervezése alá sem tartozó termékek esetében a Bizottságot az 1696/71/EGK tanácsi rendelet [***] HL L 175., 1971.8.4., 1. o. A legutóbb a 191/2000/EK rendelettel (HL L 23., 2000.1.28., 4. o.) módosított rendelet. 20. cikkével felállított Komlópiaci Irányítóbizottság segíti.

(2) Az e bekezdésre történő hivatkozás esetén az 1999/468/EK határozat 4. és 7. cikkeit kell alkalmazni.

Az 1999/468/EK határozat 4. cikkének (3) bekezdésében említett határidő időtartama egy hónap.

(3) A bizottság elfogadja saját eljárási szabályzatát.";

13. a 14. cikk helyébe a következő rendelkezés lép:

"14. cikk

Az e rendeletben előírt intézkedések, a 13. cikk kivételével, az 1258/1999/EK rendelet [*] HL L 160., 1999.6.26., 103. o. 2. cikke (2) bekezdésének értelmében megfelelnek az agrárpiacok stabilizálását célzó intervenció fogalmának.";

14. a következő cikkel egészül ki:

"14a. cikk

A tagállamok meghozzák a szükséges intézkedéseket annak érdekében, hogy megfeleljenek ennek a rendeletnek, különösen az ellenőrzés és közigazgatási szankciók tekintetében, és erről haladéktalanul tájékoztatják a Bizottságot.

Az e cikk alkalmazására vonatkozó részletes szabályok a 13a. cikk (2) bekezdésében említett eljárással összhangban kerülnek elfogadásra.";

15. a 15. cikk helyébe a következő rendelkezés lép:

"15. cikk

(1) Görögország a Bizottságnak éves jelentést nyújt be az e rendeletben meghatározott intézkedések végrehajtásáról.

(2) Minden ötéves időszak végén a Bizottság általános jelentést készít az Európai Parlament és a Tanács részére, amelyben tájékoztat az e rendelet alapján meghozott intézkedések hatásairól, és amely a szükséges kiigazításokra vonatkozó javaslatokat tartalmaz.

Az első jelentést 2005. vége előtt kell előterjeszteni.";

16. a melléklet helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 18-án.

a Tanács részéről

az elnök

M. Arias Cañete

[1] 2001. november 7-i javaslat (a Hivatalos Lapban még nem tették közzé).

[2] 2002. február 5-i vélemény (a Hivatalos Lapban még nem tették közzé).

[3] 2002. január 16-i vélemény (a Hivatalos Lapban még nem tették közzé).

[4] HL L 184., 1993.7.27., 1. o. A legutóbb az 1257/1999/EK rendelettel (HL L 160., 1999.6.26., 80. o.) módosított rendelet.

[5] HL L 184., 1999.7.17., 23. o.

[6] HL L 160., 1999.6.26., 80. o.

[7] HL L 160., 1999.6.26., 21. o.

--------------------------------------------------

MELLÉKLET

MELLÉKLET

Az I. cím alapján a kisebb égei tengeri szigetekre vonatkozó egyedi ellátási szabályozás alá tartozó termékek jegyzéke

Árumegnevezés | KN-kód |

Búzaliszt | 1101 és1102 |

Durumbúza | 10011000 |

Kenyérbúza | 10019099 |

Takarmányok | |

–gabonafélék | |

–búza | 1001 |

–rozs | 1002 |

–árpa | 1003 |

–zab | 1004 |

–kukorica | 1005 |

–gyapotmag | 12072090 |

–lucerna és takarmánynövények | 1214 |

–élelmiszeripari melléktermékek és hulladékok | 2302–2308 |

–állatok etetésére szolgáló készítmények | 230990 |

--------------------------------------------------